CELEX: 32012R0269
Language: lv
Date: 2012-03-26 00:00:00
Title: Komisijas Īstenošanas regula (ES) Nr. 269/2012 ( 2012. gada 26. marts ) par atļauju lietot divara hlorīda trihidroksīdu kā barības piedevu visām dzīvnieku sugām  Dokuments attiecas uz EEZ

27.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 89/3
            
         KOMISIJAS ĪSTENOŠANAS REGULA (ES) Nr. 269/2012
   (2012. gada 26. marts)
   par atļauju lietot divara hlorīda trihidroksīdu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka dzīvnieku ēdināšanā lietotām piedevām vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju divara hlorīda trihidroksīda lietošanai. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju divara hlorīda trihidroksīdam, lai to lietotu kā dzīvnieku barības piedevu visām dzīvnieku sugām un klasificētu piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk “Iestāde”) 2011. gada 6. septembra atzinumā (2) secināja, ka ieteiktajos lietošanas apstākļos divara hlorīda trihidroksīds kaitīgi neietekmē dzīvnieku veselību, cilvēku veselību vai vidi un ka to var uzskatīt par vērtīgu vara avotu visām dzīvnieku sugām. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (5)
            
            
               Divara hlorīda trihidroksīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2011. gads; 9(9):2355.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
            
                  Elementa (Cu) saturs mg/kg kompleksās barības ar 12 % mitruma saturu
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi.
                  
               
            
                  3b409
               
               
                  —
               
               
                  Divara hlorīda trihidroksīds
               
               
                  
                               
                           
                           
                              
                                 Piedevas raksturojums:
                              
                                           
                                       
                                       
                                          Ķīmiskā formula: Cu2(OH)3Cl
                                       
                                    
                                           
                                       
                                       
                                          CAS numurs: 1332-65-6
                                       
                                    
                                           
                                       
                                       
                                          atacamīta/paratacamīta kristāliskā forma attiecībā no 1:1 līdz 1:1,5
                                       
                                    
                                           
                                       
                                       
                                          Tīrība: min. 90 %
                                       
                                    
                                           
                                       
                                       
                                          alfa-kristāls: min. 95 % kristāliskā produktā
                                       
                                    
                                           
                                       
                                       
                                          Cu saturs: min. 53 %
                                       
                                    
                                           
                                       
                                       
                                          Daļiņas < 50 μm: mazāk par 1 %
                                       
                                    
                        
                               
                           
                           
                              
                                 Analīzes metode
                                  (1):
                              
                                           
                                       
                                       
                                          divara hlorīda trihidroksīda atacamīta/paratacamīta kristālisko formu noteikšana barības piedevā: rentgenstaru difrakcija (XRD).
                                       
                                    
                                           
                                       
                                       
                                          Kopējā vara daudzuma noteikšana piedevā un premiksos:
                                          
                                                      —
                                                   
                                                   
                                                      EN 15510: Induktīvi saistītas plazmas atomemisijas spektrometrija (ICP-AES) vai
                                                   
                                                
                                                      —
                                                   
                                                   
                                                      CEN/TS 15621: Induktīvi saistītas plazmas atomemisijas spektrometrija (ICP-AES) pēc augstspiediena mineralizācijas.
                                                   
                                                
                                    
                                           
                                       
                                       
                                          Kopējā vara daudzuma noteikšana barības sastāvdaļās un barības maisījumos:
                                          
                                                      —
                                                   
                                                   
                                                      atomu absorbcijas spektrometrija (AAS) vai
                                                   
                                                
                                                      —
                                                   
                                                   
                                                      EN 15510 vai
                                                   
                                                
                                                      —
                                                   
                                                   
                                                      CEN/TS 15621.
                                                   
                                                
                                    
                        
               
                  Visas dzīvnieku sugas
               
               
                  —
               
               
                  —
               
               
                  Liellopi
                  
                              —
                           
                           
                              Liellopiem līdz atgremošanas sākumam: 15 (kopā).
                           
                        
                              —
                           
                           
                              Citiem liellopiem: 35 (kopā).
                           
                        Aitu barībā: 15 (kopā).
                  Sivēniem līdz 12 nedēļām: 170 (kopā).
                  Vēžveidīgajiem: 50 (kopā).
                  Citiem dzīvniekiem: 25 (kopā).
               
               
                  
                              1.
                           
                           
                              Piedevu iekļauj barībā premiksa veidā.
                           
                        
                              2.
                           
                           
                              Lietotāju drošībai: apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
                              3.
                           
                           
                              Marķējumā norāda šādu informāciju:
                              
                                          —
                                       
                                       
                                          par aitu barību, ja vara daudzums barībā ir augstāks par 10 mg/kg:
                                          
                                             “Dažu šķirņu aitām vara satura dēļ barība var radīt saindēšanos.”
                                          
                                       
                                    
                                          —
                                       
                                       
                                          par liellopu barību, ko dod pēc atgremošanas sākšanas, ja vara daudzums barībā nepārsniedz 20 mg/kg:
                                          
                                             “Vara satura dēļ šī barība var izraisīt vara deficītu lopiem, kuri ēd ganību zāli, kas satur daudz molibdēna vai sēra.”
                                          
                                       
                                    
                        
               
                  2022. gada 16. aprīlis
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.